Ádám nevű olvasónk hívta fel a figyelmünket arra, hogy az Alpok legismertebb hegycsúcsát, a 4478 méter magas Matterhornt április 24-én, 23 órakor a magyar zászló színeivel világították meg, hogy ezzel fejezzék ki szolidaritásukat Magyarországgal a koronavírus-járvány idején.

A Zermatti Hivatalos Turisztikai Szövetség március 24-én kezdte el megfesteni az Alpok legtöbbet fotózott csúcsát különböző üzenetekkel és országok zászlóival. Ádám pénteken írt nekik, hogy esetleg a magyar zászlót kivetíthetnék a hegyre, mire azt a választ kapta, hogy megpróbálják teljesíteni a kérését. Nos, ez sikerült is, az osztrák és a lengyel zászló között húsz percig piros-fehér-zöld színű volt a csúcs.